Na temelju odobrenog Plana prijema pripravnika stručnih suradnika u školskim ustanovama KLASA: 602-02/18-07/00459, URBROJ: 533-05-18-0009 od 23. listopada 2018. kroz mjeru Hrvatskog zavoda za zapošljavanje „Stjecanje prvog radnog iskustva odnosno pripravništva“ i članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12 , 94/13,152/14, 7/17 i 68/18) Osnovna škola Veli Vrh Pula, raspisuje

**NATJEČAJ**

**za radno mjesto pripravnika**

1. Stručni suradnik, psiholog /socijalni pedagog/pedagog/ – 1 izvršitelj na određeno i puno radno vrijeme, u trajanju od 12 mjeseci

**Uvjeti:**

* prema odredbama čl. 105. i 106. Zakona o odgoju i obrazovanju u osnovnoj i srednjoj školi i Zakona o izmjenama i dopunama Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12 , 94/13,152/14, 7/17 i 68/18
* na natječaj se mogu prijaviti nezaposlene osobe prijavljene u evidenciju nezaposlenih bez staža osiguranja u obrazovnoj razini u kojoj se prvi puta zapošljavaju

Uz **prijavu** na natječaj kandidati trebaju dostaviti:

* životopis, dokaz o stečenoj stručnoj spremi (diploma), uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci), potvrdu Hrvatskog zavoda za zapošljavanje o vođenju u evidenciji nezaposlenih osoba, elektronički zapis HZMO-a s podacima o prethodnom zaposlenju i stažu.

Isprave se prilažu u **neovjerenom** presliku. Na natječaj se mogu javiti osobe oba spola.

Podnošenjem prijave na natječaj, kandidati natječaja su izričito suglasni da OŠ Veli Vrh Pula kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Kandidat koji ostvaruje pravo na prednost pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Uz prijavu na natječaj dužan je priložiti sve dokaze o ispunjavanju traženih uvjeta: dokaze o ispunjavanju formalno-pravnih uvjeta natječaja i dokaze kojima dokazuje da ostvaruje pravo prednosti pri zapošljavanju . Popis dokaza za ostvarivanje prednosti pri zapošljavanju dostupni su na poveznici <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji se pozivaju na pravo prednosti pri zapošljavanju sukladno čl. 9 Zakona o profesionalnoj rehabilitaciji i zapošljavanju osoba s invaliditetom, dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Nepotpune i nepravodobne prijave neće se razmatrati.

Prijave na natječaj s dokazima o ispunjavanju uvjeta dostavljaju se na adresu: Osnovna škola Veli Vrh Pula, J. Zahtile 1, 52107 Pula (za natječaj) do 8.11.2018.

Natječaj je objavljen na mrežnim stranicama i oglasnim pločama Hrvatskog zavoda za zapošljavanje, mrežnim stranicama i oglasnoj ploči školske ustanove, te mrežnim stranicama osnivača i traje 8 dana.

O rezultatima natječaja kandidati će biti izvješteni u zakonskom roku po izvršenom izboru.

Ravnateljica:

KLASA: 112-01/18-01/02 Irene Rigo, prof.

URBROJ: 2168/01-55-57-18-02-2

U Puli 30.10.2018.